钦定古今图书集成/理学汇编/经籍典/第137卷 > 《谷风》
## 钦定古今图书集成/理学汇编/经籍典/第137卷 > 《谷风》

晋灵公之时，宋人杀昭公。赵宣子请师于灵公而救
之。灵公曰：“非晋国之急也。”宣子曰：“不然。夫大者天地，
其次君臣，所以为顺也。今杀其君，所以反天地，逆人
道也，天必加灾焉。晋为盟主而不救，天罚惧及矣。《诗》
云：‘凡民有丧，匍匐救之’。而况国君乎？”于是灵公乃与
师而从之。宋人闻之，俨然感说，而晋国日昌。何则？以
其诛逆存顺。《诗》云：“凡民有丧，匍匐救之。”赵宣子之谓
也。